VS001377
Datum: 1996-12-10T01:00:00.000+01:00
datum_sodbe_i_stopnje: 2001-02-15T00:00:00.000Z
podrocje: višina odškodnine za nepremoženjsko škodo
institut: telesne bolečine - skaženost - zmanjšanje življenjske aktivnosti - strah
skupina: poškodbe zob in čeljusti in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice
fischer: hudi primeri
odskodnina: 21500000 SIT
opombe: II Ips 166/2004. Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 35 do 40 let

Ključavničar.

## Škodni dogodek

Prometna nesreča.

## Poškodba

Vdor zraka v prsno votlino, kompliciran zdrobljen zlom leve goleni, kompliciran zdrobljen zlom zgornjega dela leve stegnenice, zlom leve medenične ponvice, poškodba križnično črevničnega spoja desno, prelom leve golenice, zlom treh zgornjih zob, številne raztrganine jeter, udarnina trebušne slinavke, obilna krvavitev v trebušno votlino, akutna dihalna stiska, jetrno ledvična odpoved, težka prizadetost mišičja, tromboza ven levega ramena, ohromelost desnega peronealnega živca, kila trebušne stene, desna dimeljska kila, popoškodbeni sindrom.

## Telesne bolečine

6000000 SIT 2 meseca hude, 3 mesece občasne hude, 6 mesecev srednje hude, 2 leti in pol lahke, ki so bile sprva stalne, kasneje občasne; občasne lahke bo prestajal trajno ob spremembah vremena, daljši hoji, stoji, pri nošnji težjih bremen, pripogibanju, čepenju in sklanjanju.

#### Hospitalizacija

2-krat, skupaj 131 dni; operiran 7-krat; po reanimaciji in zdravljenju šokovnega stanja ter prvem operativnem posegu, ki je trajal 7 ur (drenaža prsne votline z namestitvijo drena, šivanje raztrganin v trebuhu, oskrba zlomov) je bil 2 meseca na oddelku za intenzivno nego in terapijo, 1 mesec je bil intubiran in priključen na umetna pljuča, večkrat dializiran.

#### Ambulantno zdravljenje

Številni kontrolni pregledi.

#### Rehabilitacija

Večmesečna fizioterapija in učenje hoje; 4 mesece je smel pri hoji obremenjevati le desno nogo, nato postopno tudi levo; sprva hoja s pomočjo dveh hodulj, 9 mesecev ob podpori dveh bergel in nato s pomočjo ene bergle, ki jo pri hoji še vedno uporablja.

#### Nevšečnosti med zdravljenjem

V tem času intenzivnega zdravljenja in intubacije v celoti odvisen od pomoči drugih, nadaljnje 4 mesece pa delno; RTG slikanja; 25-krat izpostavljen ionizirajočemu sevanju; EMG preiskave; številne infuzije tekočine in hranilnih snovi; transfuzije krvi; antibiotiki, analgetiki in druga zdravila.

## Strah

1500000 SIT V šoku ob nezgodi, nato eno uro v strahu za življenje, po enem mesecu je nastopil sekundarni strah, ki je trajal celotno obdobje zdravljenja. Intenzivnost in trajanje strahu sta se odrazila v taki meri, da je bila potrebna posebna terapija.

## Zmanjšanje življenjske aktivnosti

12000000 SIT 60-odstotno ZŽA. Zaradi za en centimeter skrajšane leve noge se lahko premika le ob podpori bergle in pri hoji šepa. Onemogočena mu je hoja na daljše razdalje. Zaradi zamašitve ven je z levo roko manj zmožen opravljat naporna dela. Oslabelost sprednje trebušne stene s postoperacijsko kilo ne dopušča fizičnega naprezanja. Ima več postoperacijskih kil, ki terjajo operacijo (levo stegno, desna golen, trebuh). Svojega poklica ne more več opravljati (od nesreče dalje je v bolniškem staležu, predlagana je invalidska upokojitev) in je zelo omejena njegova pridobitna sposobnost, izgubil je možnost potrditve in stikov s sodelavci. Omejevan je pri koriščenju prostega časa, pri vrsti običajnih dejavnosti, pa tudi v intimnem partnerskem odnosu. Ni zmožen rekreativne športne aktivnosti. Življenjska aktivnost je zmanjšana tudi na psihičnem področju, kar tožniku od nezgode dalje povzroča intenzivne duševne bolečine. Zaradi sprememb v kakovosti življenja se počuti prikrajšanega in je močno depresiven ter potrebuje redno psihiatrično pomoč. Je nespečen in razdražljiv. Izogiba se družbe in socialnih stikov. Zaradi psihičnih posledic svojega stanja se ne more ukvarjati z branjem, gledanjem televizije ter z drugimi prostočasnimi in razvedrilnimi dejavnostmi. Izboljšanja ni pričakovati.

## Skaženost

2000000 SIT Skrajšana leva noga, šepajoča hoja, uporaba bergel, podkožne venske kolaterale in postoperacijske kile. Bazgotine po telesu, opredeljene kot večji kozmetični defekt.

---

ZOR člen 200, 203